laion/Wikipedia-Exotic huggingface dataset:
বেসবল

বেসবল ব্যাট ও বলের একটি দলীয় খেলা যাতে নয়জন খেলোয়াড়বিশিষ্ট দুইটি দল অংশ নেয়। নিক্ষিপ্ত বলে ব্যাট দ্বারা আঘাত করে একটি ৯০ ফুটের রম্বসাকৃতি অংশের চারকোণায় চারটি বেস স্পর্শ করে রান নেয়ার মধ্য দিয়ে খেলাটি সম্পন্ন হয়। ব্যাটিং দলের খেলোয়াড়েরা ফিল্ডিং দলের পিচারের বলের মোকাবিলা করে। পিচার বিভিন্ন উপায়ে ব্যাটিং দলের খেলোয়াড়দের আউট করতে সচেষ্ট হয়। ব্যাটিং দলের একজন খেলোয়াড় যেকোন বেসে থামতে পারেন এবং পরবর্তী সময়ে দলের সহখেলোয়াড়দের হিটের মাধ্যমে বা অন্যান্য উপায়ে পুনরায় এগিয়ে যেতে পারেন। ফিল্ডিংরত দল তিনটি হিটার আউট করলে একটি ইনিংসের সমাপ্তি হয়। মোট নয়টি ইনিংস নিয়ে একটি পেশাদার বেসবল খেলা সম্পন্ন হয়। যে দল এই সময়ের মধ্যে সর্বোচ্চ রান সংগ্রহ করতে পারে সেই দল বিজয়ী বলে বিবেচিত হয়। পুরাতন ব্যাট-বলের খেলা হতে বিবর্তিত হয়ে বেসবলের প্রথমদিককার সংস্করণ সৃষ্টি হয়, যা ইংল্যান্ডে অষ্টাদশ শতকের মাঝামাঝি সময়ে খেলা হত। অভিবাসীরা উত্তর আমেরিকায় খেলাটির প্রচলন ঘটায় এবং সেখানেই এর আধুনিক সংস্করণ সৃষ্টি হয়। ঊনবিংশ শতাব্দীর শেষদিক হতে এটি যুক্তরাষ্ট্রের জাতীয় খেলা হিসেবে পরিচিতি পায়। বেসবল বর্তমানে উত্তর আমেরিকায়, মধ্য ও দক্ষিণ আমেরিকায়, ক্যারিবীয় অঞ্চল ও পূর্ব এশিয়ার অঞ্চলগুলোতে জনপ্রিয়। যুক্তরাষ্ট্র ও কানাডায়, পেশাদার মেজর লীগ বেসবল দলগুলো জাতীয় লীগ ও আমেরিকান লীগে বিভক্ত, যার প্রতেকটিতে আবার পূর্ব, পশ্চিম ও মধ্য এ তিনটি বিভাগ রয়েছে। বিশ্ব সিরিজে প্লে-অফের মধ্য দিয়ে মেজর লীগের বিজয়ী নির্ধারিত হয়। প্রতেকটি লীগ হতে পাচঁটি করে দল প্লে-অফে অংশগ্রহণ করেঃ তিনটি বিভাগীয় জয়ী দল ও সাথে দুইটি ওয়াইল্ড কার্ড প্রাপ্ত দল। জাপান ও কিউবাতেও বেসবল দেশগুলোর প্রধান দলগত খেলা। উভয় দেশেই শীর্ষ পর্যায়ে খেলাটি দুইটি লীগে বিভক্ত। জাপানে কেন্দ্রীয় লীগ ও প্রশান্ত বা প্যাসিফিক লীগ এবং কিউবাতে পশ্চিম লীগ ও পূর্ব লীগ। বেসবল ম্যাচ দুটি দলের মধ্যে খেলা হয়, প্রতিটি দলে সাধারণত নয়জন খেলোয়াড় থাকে, উভয় দল পালা করে অফেন্স (ব্যাটিং এবং বেস রানিং) এবং ডিফেন্স (পিচিং এবং ফিল্ডিং) করে। উভয় দল একবার করে অফেন্স এবং একবার করে ডিফেন্স করলে একটি ইনিংস সম্পন্ন হয়। প্রতিটি ম্যাচ নয়টি ইনিংস নিয়ে গঠিত। খেলার উদ্দেশ্য হল অন্য দলের চেয়ে বেশি পয়েন্ট (রান) স্কোর করা। ব্যাট হাতে দলের খেলোয়াড়রা বর্গাকার আকৃতির বেসবল ডায়মন্ডের কোণে সেট করা চারটি বেস স্পর্শ করে রান করার চেষ্টা করে। একজন খেলোয়াড় হোম প্লেটে ব্যাট করে এবং ঘড়ির কাঁটার বিপরীতে, প্রথম বেস থেকে দ্বিতীয় বেস ও তৃতীয় বেস হয়ে রান করার জন্য হোম প্লেটে নিরাপদে ফিরে আসার চেষ্টা করে। প্রতিবার সফলভাবে ফিরে আসার জন্য একটি করে রান পাওয়া যায়। ফিল্ডিং এ থাকা দল আউট করার মাধ্যমে রান আটকানোর চেষ্টা করে, যতক্ষণ না তাদের ব্যাট করার পরবর্তী পালা আবার আসে। তিনটি আউট হলে একটি হাফ ইনিংস শেষ হয়। লীগ ও সংস্থাসমূহ Major League Baseball International Baseball Federation Minor League Baseball British Baseball Federation পরিসংখ্যান ও খেলার দলিল Baseball Almanac Baseball-Reference.com Retrosheet খবর ও অন্যান্য তথ্যসমূহ BaseballLibrary.com Baseball Prospectus Society for American Baseball Research Baseball PBS documentary directed by Ken Burns Mister Baseball ওয়েব্যাক মেশিনে আর্কাইভকৃত ১০ অক্টোবর ২০১৮ তারিখে European baseball news
রবার্ট বি. লাফলিন

রবার্ট বি. লাফলিন (জন্ম: ১ নভেম্বর, ১৯৫০) স্ট্যানফোর্ড বিশ্ববিদ্যালয়ের পদার্থবিজ্ঞান এবং ফলিত পদার্থবিজ্ঞানের একজন অধ্যাপক। তিনি ১৯৯৮ সালে বিজ্ঞানী ড্যানিয়েল চি ৎসুই এবং হর্স্ট লুডভিগ স্ট্যোরমার-এর সাথে যৌথভাবে পদার্থবিজ্ঞানে নোবেল পুরস্কার লাভ করেছিলেন। লাফলিন ক্যালিফোর্নিয়ায় জন্মগ্রহণ করেন। তিনি ১৯৭২ সালে ১৯৭৯ সালে ইউনিভার্সিটি অব ক্যালিফোর্নিয়া, বার্কলে থেকে গণিতে বিএ এবং ম্যাসাচুসেট্‌স ইনস্টিটিউট অফ টেকনোলজি থেকে পদার্থবিজ্ঞানে পিএইচডি ডিগ্রি অর্জন করেন।
এরিক অ্যালিন কর্নেল

এরিক অ্যালিন কর্নেল (ইংরেজি: Eric Allin Cornell) একজন নোবেল বিজয়ী মার্কিন পদার্থবিজ্ঞানী। কর্নেল ক্যালিফোর্নিয়ার পালো অল্টোতে জন্মগ্রহণ করেন। উচ্চ বিদ্যালয়ে পড়াশোনা শেষে তিনি স্ট্যানফোর্ড বিশ্ববিদ্যালয়-এ ভর্তি হন। ১৯৮৫ সালে তিনি ডিস্টিংশন সম্মানসহ স্নাতক হন। তিনি ম্যাসাচুসেট্‌স ইনস্টিটিউট অফ টেকনোলজি থেকে ১৯৯০ সালে পিইচডি উপাধি অর্জন করেন।
কার্ল এডুইন ওয়াইম্যান

কার্ল এডুইন ওয়াইম্যান (জন্ম: ২৬ মার্চ ১৯৫১) স্ট্যানফোর্ড ইউনিভার্সিটির একজন আমেরিকান পদার্থবিদ এবং শিক্ষাবিদ এবং বর্তমানে কর্নেল ইউনিভার্সিটির সহকারী পরিচালক ও অধ্যাপক। তিনি ২০০১ সালের একজন নোবেল বিজয়ী মার্কিন পদার্থবিজ্ঞানী। ওয়াইম্যান ওরেগনে জন্মগ্রহণ করেন। তিনি ১৯৭৩ সালে ম্যাসাচুসেট্‌স ইনস্টিটিউট অফ টেকনোলজি থেকে ব্যাচেলর্স বং ১৯৭৭ সালে স্ট্যানফোর্ড বিশ্ববিদ্যালয় থেকে পিএইচডি ডিগ্রি অর্জ করেন। তিনি ২০০৭ সালে ইউনিভার্সিটি অব ব্রিটিশ কলাম্বিয়ায় যোগদান করেছিলেন। সম্মানসূচক ডক্টরেট, ইউনিভার্সিটি অব শিকাগো, ১৯৯৭ Mervis, Jeffrey (২৮ আগস্ট ২০১৩)। "Carl Wieman Takes Physics, Education Jobs at Stanford"। sciencemag.org। সংগ্রহের তারিখ ২৩ নভেম্বর ২০১৩।  "The Nobel Prize in Physics 2001"। NobelPrize.org (ইংরেজি ভাষায়)। সংগ্রহের তারিখ ২০২২-০১-১০।
রয় জে. গ্লোবার

রয় জে গ্লোবার (জন্ম: ১ সেপ্টেম্বর, ১৯২৫) একজন মার্কিন তাত্ত্বিক পদার্থবিজ্ঞানী। তিনি হার্ভার্ড বিশ্ববিদ্যালয়ের একজন অধ্যাপক। তিনি ২০০৫ সালে জার্মান বিজ্ঞানী থিওডোর ওলফগ্যাং হ্যানশ এবং মার্কিন বিজ্ঞানী জন লুইস হলের সাথে যৌথভাবে পদার্থবিজ্ঞানে নোবেল পুরস্কার লাভ করেন। গ্লোবার ১৯২৫ সালে নিউ ইয়র্ক সিটিতে জন্মগ্রহণ করেন। তিনি হার্ভার্ড বিশ্ববিদ্যালয় থেকে ১৯৪৬ সালে ব্যাচেলর্স এবং ১৯৪৯ সালে পিএইচডি ডিগ্রি অর্জন করেন। উইকিমিডিয়া কমন্সে রয় জে. গ্লোবার সংক্রান্ত মিডিয়া রয়েছে। Glauber States: Coherent states of Quantum Harmonic Oscillator Roy J. Glauber at the Harvard Physics Department Faculty website The Nobel Prize in Physics 2005 Dannie Heineman Prize 1996 "Physics Professor Awarded Nobel", Harvard Crimson, October 5, 2005 ওয়েব্যাক মেশিনে আর্কাইভকৃত অক্টোবর ২৭, ২০০৭ তারিখে "Double Honours", Guardian, October 11, 2005 NYC High Schools ওয়েব্যাক মেশিনে আর্কাইভকৃত ১৪ জুন ২০০৬ তারিখে
ক্লিফোর্ড গ্লেনউড শাল

ক্লিফোর্ড গ্লেনউড শাল একজন নোবেল বিজয়ী মার্কিন পদার্থবিজ্ঞানী। তিনি ১৯৯৪ সালে বারট্রাম ব্রকহাউসের সাথে যৌথভাবে পদার্থবিজ্ঞানে নোবেল পুরস্কার লাভ করেন। শাল পিটসবার্গ, পেনসিল্ভানিয়ায় জন্মগ্রহণ করেন। তিনি কার্নেগী ইনস্টিটিউট অব টেকনোলজি থেকে ব্যাচেলর অব সায়েন্স এবং নিউ ইয়র্ক বিশ্ববিদ্যালয় থেকে পিএইচডি ডিগ্রি অর্জন করেন। "Clifford G. Shull, co-winner of 1994 Nobel Prize in physics, is dead at 85"। ম্যাসাচুসেট্‌স ইনস্টিটিউট অব টেকনোলজি। এপ্রিল ২, ২০০১। সংগ্রহের তারিখ এপ্রিল ২২, ২০১৮।
এম এ সাঈদ

এম এ সাঈদ (জন্ম: ১৯৩৭ - মুত্য: ১২ জানুয়ারি ২০১৩) বাংলাদেশের একজন সাবেক পদস্থ সরকারি কর্মকর্তা এবং সাবেক প্রধান নির্বাচন কমিশনার। ২০০০ সাল থেকে ২০০৫ সাল পর্যন্ত এম এ সাঈদ প্রধান নির্বাচন কমিশনার হিসেবে দায়িত্ব পালন করেন। তার দায়িত্বকালে ২০০১ সালের জাতীয় নির্বাচন অনুষ্ঠিত হয়। এম এ সাঈদ ১৯৩৭ সালে গোপালগঞ্জ জেলায় জন্মগ্রহণ করেন। সাঈদ ১৯৬০ সালে পাকিস্তান সিভিল সার্ভিস (সিএসপি) পরীক্ষায় উত্তীর্ণ হয়ে প্রশাসন ক্যাডারে যোগদানের মাধ্যমে তার কর্মজীবন শুরু করেন। পরবর্তীতে তিনি মহকুমা প্রশাসক, জেলা প্রশাসক এবং সচিব হিসেবে বাংলাদেশ সরকারের গুরুত্বপূর্ণ দায়িত্ব পালন করেন। তিনি ২০০০ সালের ২৩ মে তারিখ বাংলাদেশের প্রধান নির্বাচন কমিশনার (সিইসি) হিসেবে দায়িত্ব গ্রহণ করেন এবং ২০০৫ সালের ২২ মে তারিখ এই পদ হতে অবসর গ্রহণ করেন। তার অধীনেই বাংলাদেশের অষ্টম জাতীয় সংসদ নির্বাচন ২০০১ অনুষ্ঠিত হয়। "প্রাইম নিউজ"। ১৪ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১৩ জানুয়ারি ২০১৩।  Daily Manab Zamin | সাবেক সিইসি এমএ সাঈদ আর নেই[স্থায়ীভাবে অকার্যকর সংযোগ] "Dhaka News 24.com"। ২৫ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১৩ জানুয়ারি ২০১৩।  অজানা প্যারামিটার |1= উপেক্ষা করা হয়েছে (সাহায্য) "সংরক্ষণাগারভুক্ত অনুলিপি"। ৬ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৩ জানুয়ারি ২০১৩।  "Daily Manab Zamin | সাবেক সিইসি এম এ সাইদ আর নেই"। ১৪ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১৩ জানুয়ারি ২০১৩।  "সাবেক প্রধান নির্বাচন কমিশনার এম এ সাইদ আর নেই"। ৯ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৩ জানুয়ারি ২০১৩।
সারনাথ

সারনাথ একটি উদ্যান যেখানে গৌতম বুদ্ধ সর্বপ্রথম ধর্ম নিয়ে ভেবেছিলেন। এই স্থানটি ভারতের উত্তর প্রদেশের বারানাশী শহর থেকে ১৩ কিলোমিটার উত্তর-পূর্ব দিকে অবস্থিত। বুদ্ধ পূর্ণ লাভের উদ্দেশ্যে যে চারটি তীর্থস্থানে গমন করার জন্য নির্দেশ দিয়েছেন তার মধ্যে একটি হচ্ছে ইসিপাতানা। ইসিপাতানা আধুনিক সারনাথের সাথে চিহ্নিত, যা বেনারাস থেকে ছয় মাইল দূরত্বে। আলেকজান্ডার কানিংহাম এটি আবিষ্কার করেন। বৌদ্ধদের জন্য গৌতম বুদ্ধর সাথে সরাসরি সম্পর্কিত চারটি প্রধান তীর্থস্থানের একটি হচ্ছে 'সারনাথ', অবশিষ্ঠগুলো হলো: কুশীনগর, বুদ্ধ গয়া এবং লুম্বিনী সারনাথ বর্তমানে বৌদ্ধদের অন্যতম প্রধান তীর্থস্থান, যেখানে ভারতের বিভিন্ন অঞ্চল এবং বহি:বিশ্ব থেকে পূণ্যার্থীরা আসে। সারনাথে জাপান, শ্রীলঙ্কা, নেপাল, তিব্বত, থাইল্যান্ড, মায়ানমার প্রভৃতি বৌদ্ধ-প্রধান দেশগুলো মন্দির ও আশ্রম তৈরি করেছে, ফলে পর্যটকরা এখানে এসে পৃথিবীর বিভিন্ন অঞ্চলের বৌদ্ধ সংস্কৃতি সম্পর্কে অবগত হতে পারে। Rai Bahadur Daya Ram Sahni: Guide to the Buddhist Ruins of Sarnath with a Plan of Excavations and Five Photographic Plates. Archaeological Survey of India, Delhi 1922 Reprint: Antiquarian Book House, Delhi/Varanasi, 1982-1983 Sarnath ruins Dharmarajika Stupa from the pre-Ashokan Era The base of the Ashoka pillar in Sarnath which was broken during Turk Islamic invasions, it was originally surmounted by the "Lion Capital of Ashoka" which is presently on display at the Sarnath Museum. This particular Lion Capital of Ashoka, originally atop this pillar in Sarnath, has been adopted as the "National Emblem of India". Brahmi Inscriptures on the main pillar Buddha from Mulgandha Kuti Vihar. অশোক স্তম্ভ বৌদ্ধ তীর্থস্থান (D.ii.141) Arch. Reports, i. p. 107 উইকিমিডিয়া কমন্সে সারনাথ সংক্রান্ত মিডিয়া রয়েছে। উইকিভ্রমণ থেকে সারনাথ ভ্রমণ নির্দেশিকা পড়ুন। টেমপ্লেট:Ppn টেমপ্লেট:RBK সারনাথ সম্পর্কিত শিক্ষা-সংক্রান্ত তথ্য সারনাথ-এর ছবি
গাজী আশরাফ

গাজী আশরাফ হোসেন লীপু (জন্ম: ২৯ ডিসেম্বর, ১৯৬০) বাংলাদেশের রাজধানী ঢাকায় জন্মগ্রহণকারী জাতীয় ক্রিকেট দলের সাবেক আন্তর্জাতিক ক্রিকেটার ও অধিনায়ক। তার পৈত্রিক বাড়ি মুন্সিগঞ্জ অর্থাৎ বিক্রমপুর এ । বাংলাদেশ ক্রিকেট দলের পক্ষ হয়ে প্রথম সাতটি একদিনের আন্তর্জাতিক ক্রিকেটে অংশগ্রহণ করেন। তন্মধ্যে ছিল - ১৯৮৬ সালের জন প্লেয়ার গোল্ড লীফ ট্রফিতে দুইটি ও ১৯৮৮ সালের এশিয়া কাপে তিনটি এবং ১৯৯০ সালে অস্ট্রেলিয়া-এশিয়া কাপে দুইটি খেলা। ক্রিকেট জীবন থেকে অবসর নেয়ার পর ‘লীপু’ ডাকনামে পরিচিত গাজী আশরাফ বাংলাদেশে ক্রিকেট খেলার মানোন্নয়নে বাংলাদেশ ক্রিকেট বোর্ডের শীর্ষ পর্যায়ের কর্মকর্তা হিসেবে অন্যান্যদের সাথে কাজ করে যাচ্ছেন। ১৯৯০ সালে শারজায় অনুষ্ঠিত খেলায় অস্ট্রেলিয়া ক্রিকেট দলের বিপক্ষে তিনি তার সর্বোচ্চ ১৮ রান করেন। এছাড়াও, ১৯৮৬ সালের এশিয়া কাপে মরতোয়ায় অনুষ্ঠিত খেলায় পাকিস্তানের জাভেদ মিয়াঁদাদ ও ক্যান্ডিতে শ্রীলঙ্কার রয় ডায়াসকে আউট করে একদিনের আন্তর্জাতিকে ২ উইকেট লাভ করেন। বাংলাদেশের ক্রিকেটের ঊষালগ্নে লীপু সবচেয়ে দীর্ঘস্থায়ী অধিনায়কত্বের দায়িত্ব পালন করেছিলেন। মার্চ, ১৯৮৫ সালে শ্রীলঙ্কার বিপক্ষে দলকে নেতৃত্ব দেন। এর ১৯৯০-এর গ্রীষ্মকালে আইসিসি ট্রফি প্রতিযোগিতা পর্যন্ত বাংলাদেশের দায়িত্বে ছিলেন। জাতীয় দলের দায়িত্ব গ্রহণের পূর্বে ঘরোয়া ক্রিকেটে বেশ সফল ছিলেন তিনি। ঢাকা লীগের আবাহনী ক্রীড়া চক্রের দায়িত্ব পালনসহ ঢাকা বিশ্ববিদ্যালয় ক্রিকেট দলেরও নেতৃত্ব দেন। জানুয়ারি, ১৯৮৫ সালে বাংলাদেশ অনূর্ধ্ব-২৫ জাতীয় ক্রিকেট দলকে সফরকারী নিউজিল্যান্ড দলের বিপক্ষে অংশ নেন। অভিজ্ঞজনদের মতে, লীপু'র অধিনায়কত্বকালীন সময়ে বাংলাদেশের ক্রিকেট বেশ অগ্রসরমান হয়। জাতীয় দলের উল্লেখযোগ্য সাফল্য না এলেও নব্বুইয়ের দশকে মিনহাজুল আবেদীন নান্নু, আতহার আলী খান, আকরাম খান, গোলাম নওশের প্রিন্স, আমিনুল ইসলাম বুলবুলসহ বেশ কয়েকজন উদীয়মান খেলোয়াড়ের আত্মপ্রকাশ ঘটে। মূলতঃ আশি’র দশকের মাঝামাঝি সময়ে বাংলাদেশের ক্রিকেট খেলা পেশাদারীত্বের পর্যায়ে যায় এবং একই সময়ে পরবর্তী প্রজন্মের তরুণদের মধ্যে ব্যাপকভাবে ক্রিকেটের প্রতি গভীর অনুরাগ জন্মায়। "6th Match: Australia v Bangladesh at Sharjah, Apr 30, 1990 - Cricket Scorecard - ESPN Cricinfo"। Cricinfo।  "2nd Match: Bangladesh v Pakistan at Moratuwa, Mar 31, 1986 - Cricket Scorecard - ESPN Cricinfo"। Cricinfo।  "3rd Match: Sri Lanka v Bangladesh at Kandy, Apr 2, 1986 - Cricket Scorecard - ESPN Cricinfo"। Cricinfo।  Hasan Babli. "Antorjartik Cricket Bangladesh". Khelar Bhuban Prakashani, November, 1994. Rafiqul Ameer. "Looking Back: Bangladesh Cricket in the 80's". Retrieved on 2007-12-18. রাজিন সালেহ বাংলাদেশে ক্রিকেটের ইতিহাস বাংলাদেশ জাতীয় ক্রিকেট দলের অধিনায়কদের তালিকা উইকিমিডিয়া কমন্সে গাজী আশরাফ সংক্রান্ত মিডিয়া রয়েছে। ইএসপিএনক্রিকইনফোতে গাজী আশরাফ (ইংরেজি) ক্রিকেটআর্কাইভে গাজী আশরাফ (সদস্যতা প্রয়োজনীয়) (ইংরেজি) দ্যডেইলিস্টার.নেটে গাজী আশরাফ (ইংরেজি) প্রবেশদ্বার:  ক্রিকেট জীবনী
গাই ডি অলউইস

রোনাল্ড গাই ডি অলউইস (ফেব্রুয়ারি ১৫, ১৯৫৯ - জানুয়ারি ১২, ২০১৩) একজন শ্রীলঙ্কান ক্রিকেটার।তিনি টেস্ট ক্রিকেটে শ্রীলঙ্কার শুরুর দিকে খেলেছেন। ১৯৮৩-১৯৮৮ সাল পর্যন্ত দীর্ঘদেহী এই উইকেটরক্ষক খেলেছেন ১১টি টেস্ট ও ৩১টি ওয়ানডে। খেলেছেন ১৯৮৩ বিশ্বকাপেও।বিশ্বকাপে শ্রীলঙ্কানদের মধ্যে সবচেয়ে বেশি ব্যাটিং-গড় (৫৫.৬৬) ছিল তার। তার জন্ম এবং মৃত্যু হয় কলম্বো, শ্রীলঙ্কায়। "Former Sri Lanka keeper Guy de Alwis passes away | Reuters"। ২১ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ১৪ জানুয়ারি ২০১৩।  http://archive.prothom-alo.com/detail/news/321331[স্থায়ীভাবে অকার্যকর সংযোগ] Sri Lanka Cricket News: Former Sri Lanka wicketkeeper Guy de Alwis dies at 52 | ESPN Cricinfo
আলেকজান্ডার কানিংহাম

স্যার আলেকজান্ডার কানিংহাম, কেসিআইই সিএসআই (২৩ জানুয়ারি ১৮১৪ - ২৮ নভেম্বর ১৮৯৩) একজন ইংরেজ প্রত্নতত্ত্ববিদ এবং সামরিক প্রকৌশলী। ভারতের প্রত্নতত্ত্ব নিয়ে অসাধারণ কিছু কাজ করার জন্য তাকে 'ফাদার অফ আর্কলজিক্যাল সার্ভে অফ ইন্ডিয়া' বলা হয়। তার অপর দুই ভাই, ফ্রান্সিস কানিংহাম এবং জোসেপ কানিংহাম-ও ব্রিটিশ ভারতে তাদের অসাধারণ কর্মকান্ডের জন্য বহুল পরিচিত। আলেকজান্ডার কানিংহাম ১৮১৪ সালে লন্ডনে স্কটিশ কবি এ্যালান কানিংহামের ঘরে জন্মগ্রহণ করেন। তিনি ১৯ বছর বয়সে সেকেন্ড ল্যাফটেন্যান্ট হিসেবে বেঙ্গল ইন্জিনিয়াস্‌-এ যোগ দান করেন এবং পরবর্তী ২৮ বছর ভারতে ব্রিটিশ সরকারের সাথে এতে যুক্ত থাকেন। ভারতে আসার পর, ১৮৩৩ সালের জুনে তিনি জেমস প্রিন্সেপ-এর সাথে পরিচিত হন, যা তাকে ভারতের প্রত্মতত্ত্ব এবং প্রত্নসম্পদের প্রতি আগ্রহী করে গোলে।তিনি ১৮৩৬ থেকে ১৮৪০ ভারতের গভর্নর জেনারেল-এর দায়িত্বে থাকা লর্ড অকল্যান্ড-এর ‌এডিসি ছিলেন। কানিংহাম ১৮৪০ সালের ৩০ মার্চ মার্টিন হুয়িশ বি.সি.এস.-এর কন্যা এ্যালিসিয়া মারিয়া হুয়িশ-কে বিয়ে করেন। তিনি ১৮৬০ সালে কর্ণেল পদে পদোন্নতি পান। তিনি মেজর জেনারেল পদে থেকে অবসর গ্রহণ করেন। তিনি ১৮৭০ সালের ২০ মে অর্ডার অফ দ্যা স্টার অফ ইন্ডিয়া (সিএসআই) এবং ১৮৭৮ সালে অর্ডার অফ দ্যা ইন্ডিয়ান এম্প্যায়ার (সিআইই) খেতাবে ভূষিত হন। ১৮৮৭ সালে তাকে নাইট কমান্ডার অফ দ্যা অর্ডার অফ দ্যা ইন্ডিয়ান এম্প্যায়ার (কেসিআইই) সম্মানে ভূষিত করা হয়। কানিংহাম সারনাথ, সানচি, মহাবোধি মন্দির পাহাড়পুর বৌদ্ধ বিহার,নওঁগা প্রভৃতি ভারতে বিভিন্ন প্রাচীন এলাকার খনন ও আবিস্কারের সাথে যুক্ত ছিলেন। তার গৃহীত কার্যক্রমের ধারাবাহিকতায় মহাবোধি মন্দির পূন:সজ্জিত করণ সম্পন্ন করা হয়। তিনি ১৮৯৩ সালের ২৮ নভেম্বর লন্ডনে মৃত্যু বরণ করেন। বর্তমানে ব্রিটিশ মিউজিয়াম-এ তার সংগৃহীত ভারতীয় প্রাচীন মুদ্রা প্রদর্শিত হয়। তার রচিত গবেষণা গ্রন্থের মধ্যে রয়েছে: LADĀK: Physical, Statistical, and Historical with Notices of the Surrounding Countries (১৮৫৪). Bhilsa Topes (১৮৫৪); বৌদ্ধ সংক্রান্ত ইতিহাস গ্রন্থ The Ancient Geography of India (১৮৭১) The Book of Indian Eras (১৮৮৩) Coins of Ancient India (১৮৯১) The Stupa of Bharhut : A Buddhist Monument Ornamented with Numerous Sculptures Illustrative of Buddhist Legend and History in the Third Century B.C. (১৮৭৯); লন্ডন থেকে ১৯৯৮ সালে পুন:মুদ্রিত Cunningham, A. (1871)The Ancient Geography of India, Vol. 1, p.xiii. Trübner and Co.India. pp. 589  এই নিবন্ধটি একটি প্রকাশন থেকে অন্তর্ভুক্ত পাঠ্য যা বর্তমানে পাবলিক ডোমেইনে: চিসাম, হিউ, সম্পাদক (১৯১১)। ব্রিটিশ বিশ্বকোষ (১১তম সংস্করণ)। কেমব্রিজ ইউনিভার্সিটি প্রেস।
গ্লি (টিভি ধারাবাহিক)

গ্লি হল মার্কিন যুক্তরাষ্ট্রের ফক্স চ্যানেলে প্রচারিত সঙ্গীতভিত্তিক কমেডি-ড্রামা টেলিভিশন সিরিজ। সিরিজটি মার্কিন উচ্চ বিদ্যালয় উইলিয়াম ম্যাকেনলি হাই স্কুল- এর মিউজিক ক্লাব নিউ ডাইরেকশনের সদস্যদের কেন্দ্র করে নির্মিত। এতে চিত্রিত হয়েছে ক্লাবের নানা সঙ্গীত প্রতিযোগিতায় অংশগ্রহণের ও এর সদস্যদের ভালবাসা, যৌনতা ও সামাজিক সমস্যার নানা চিত্র। প্রাথমিকভাবে এর চরিত্রের মধ্যে ছিলেন ক্লাবের পরিচালক ও স্কুলের স্প্যানিশ শিক্ষক উইল শুস্টার (ম্যাথু মরিসন), চিয়ারলিডিং কোচ স্যু সিলভেস্টার (জেন লিঞ্চ), স্কুলের উপদেষ্টা কাউন্সিলর এমা ফিলসবেরি (জেমা মেইস), উইলের স্ত্রী টেরি শুস্টার (জেসালিন গিলসিগ) ও আট সদস্য, যাদের চরিত্রে অভিনয় করেছেন ডায়ানা অ্যাগরন, ক্রিস কোলফার, কেভিন ম্যাকহেল, লী মিচেল, কোরি মন্টিথ, অ্যাম্বার রাইলি, মার্ক সলিং এবং জেনা উশকোভিটজ। সিরিজের দ্বিতীয় মৌসুমে প্রথম মৌসুমের অতিথি শিল্পী মাইক ও'ম্যালি, হেদার মরিস এবং নায়া রিভেরা নিয়মিত শিল্পী হিসেবে যুক্ত হয়েছেন। তৃতীয় মৌসুমে নিয়মিত শিল্পী হিসেবে যুক্ত হয়েছেন হ্যারি শাম জুনিয়র এবং ড্যারেন ক্রিস। এই মৌসুমেই গিলসিগ এবং ও'ম্যালি বাদ পড়েন প্রধান কুশীলব হতে, তবে তারা পরবর্তীতে অতিথি শিল্পী হিসেবে অভিনয় করেছেন। চতুর্থ মৌসুমে কর্ড ওভারস্ট্রীট নিয়মিত হন ও এ তালিকা থেকে বাদ পড়েন মেইস এবং অ্যাগরন। তবে তারাও অতিথি শিল্পী হয়ে এসেছেন সিরিজে। রায়ান মারফি, ব্র্যাড ফালচাক ও ইয়ান ব্রেনান এই সিরিজের সৃষ্টিকর্তা। প্রথম দুই মৌসুমের সবগুলো পর্বের রচয়িতা তারা তিনজন। মারফি ও ফালচাক সিরিজটির পরিচালক। সিরিজের প্রথম পর্বটি প্রচারিত হয় ১৯ মে, ২০০৯ সালে ও প্রথম মৌসুম চলে ৯ সেপ্টেম্বর, ২০০৯ থেকে ৮ জুন, ২০১০ পর্যন্ত। দ্বিতীয় মৌসুম চলে ২১ সেপ্টেম্বর, ২০১০ থেকে ২৪ মে, ২০১১ পর্যন্ত। তৃতীয় মৌসুমের সময়কাল ২০ সেপ্টেম্বর, ২০১১ থেকে ২২ মে, ২০১২। সিরিজের চতুর্থ মৌসুম প্রচারিত হচ্ছে ১৩ সেপ্টেম্বর, ২০১২ থেকে। গ্লি সিরিজটিতে বিশ্বসঙ্গীতের জনপ্রিয় সব গান পুনর্বার গেয়ে থাকেন এর কুশীলবরা। এই গানগুলো মারফি নির্বাচন করে থাকেন। কলাম্বিয়া রেকর্ডস গ্লি- এ গাওয়া গানের বেশ কয়েকটি অ্যালবাম বের করেছে, যেগুলো বিপুল জনপ্রিয় সিরিজটির মতই জনপ্রিয় হয়েছে। প্রথম ও দ্বিতীয় মৌসুমের শুটিং এর পরে এর কুশীলবরা কনসার্ট ট্যুরে অংশ নিয়েছেন যা থেকে মারফি এবং ফালচাক 'গ্লি: দ্যা থ্রিডি কনসার্ট মুভি' নামক একটি চলচ্চিত্র নির্মাণ করেছেন। কেভিন ট্যানচারোয়েন- এর পরিচালনায় চলচ্চিত্রটি যুক্তরাষ্ট্রে ২ সপ্তাহের জন্য মুক্তি পায় ১২ আগস্ট, ২০১১ সালে। লী মিচেল : র‍্যাচেল বেরি, কোরি মন্টিথ : ফিন হাডসন, ডায়ানা অ্যাগরন : কুইন ফ্যাব্রে, কেভিন ম্যাকহেল : আর্টি অ্যাব্রামস, অ্যাম্বার রাইলি : মার্সিডিজ জোনস, মার্ক সলিং : নোয়াহ পাকারম্যান, ক্রিস কোলফার : কার্ট হামেল, মাইক ও'ম্যালি : বার্ট হামেল, জেনা উশকোভিটজ : টিনা কোহেন-চ্যাং, নায়া রিভেরা : স্যান্টানা লোপেজ, হেদার মরিস : ব্রিটানি পিয়ার্স, ম্যাথু মরিসন : উইল শুস্টার, জেসালিন গিলসিগ : টেরি শুস্টার, জেন লিঞ্চ : স্যু সিলভেস্টার, কর্ড ওভারস্ট্রীট : স্যাম ইভান্স, হ্যারি শাম জুনিয়র : মাইক চ্যাং, জেমা মেইস : এমা ফিলসবেরি, "GLEE 03/20/15 8pm"। Fox। সংগ্রহের তারিখ জুলাই ১৬, ২০১৫।
রুসি সুর্তি

রুসি সুর্তি (উচ্চারণ ২৫ মে ১৯৩৬ - ১৩ জানুয়ারি ২০১৩) ছিলেন একজন ভারতীয় ক্রিকেটার যিনি ১৯৬০ থেকে ১৯৬৯ পর্যন্ত ভারতের হয়ে খেলেছেন ২৬টি টেস্ট। বাঁহাতি ব্যাটিংয়ের পাশাপাশি বোলিংও করতেন বাঁ হাতে। পাকিস্তানের বিপক্ষে মুম্বাইয়ে টেস্ট অভিষেক হয়।১৯৬৭-৬৮ মৌসুমে অস্ট্রেলিয়া ও নিউজিল্যান্ড সফরের ৮ টেস্টে সুর্তিই ছিলেন ভারতের সর্বোচ্চ রানসংগ্রাহক। তিনি কখনো মিডিয়াম পেস, কখনো স্পিন বোলিং করে নিয়েছেন ৪২টি উইকেট। তিনি প্রথম ভারতীয় ক্রিকেটার যিনি অস্ট্রেলিয়ার বিপক্ষে টেস্ট ম্যাচে ৫০ রান এবং ৫ উইকেট নেন। তিনি ট্রফিতে রাজস্থান এবং গুজরাত হয়ে খেলেছেন।এছাড়া নিউজিল্যান্ডের কুইন্সল্যান্ডের হয়ে শেফিল্ড শিল্ডেও খেলেছেন ৩৫টি ম্যাচ। হূদেরাগে আক্রান্ত হওয়ার পর মুম্বাইয়ের এক হাসপাতালে ৭৬ বছর বয়সে তার মৃত্যু হয়। "Former Test cricketer Rusi Surti dead"। The Hindu। ২০১৩-০১-১৩। সংগ্রহের তারিখ ২০১৩-০১-১৪।  "Former India allrounder Surti dies at 76"। ESPNcricinfo। ২০১৩-০১-১৩। সংগ্রহের তারিখ ২০১৩-০১-১৩।  http://archive.prothom-alo.com/detail/news/321331[স্থায়ীভাবে অকার্যকর সংযোগ] রুসি সুর্তি'র ক্রিকইনফো পাতা
ফ্যাট ম্যান

ফ্যাট ম্যান (ইংরেজি: Fat Man) মনুষ্য নির্মিত তৃতীয় আণবিক বোমার সাঙ্কেতিক নাম। এটি দ্বিতীয় বিশ্বযুদ্ধ চলাকালে তৈরী করা হয়েছিল। কিন্তু প্রয়োগের মানদণ্ডে বিশ্বযুদ্ধে দ্বিতীয় স্থান দখল করেছিল। প্রথম আণবিক বোমাটি ছিল লিটল বয়। ৯ আগস্ট, ১৯৪৫ তারিখে তৎকালীন জাপান সাম্রাজ্যের নাগাসাকি দ্বীপপুঞ্জে মিত্রশক্তির পক্ষ হয়ে মার্কিন যুক্তরাষ্ট্র কর্তৃক বিস্ফোরণ ঘটানো হয়েছিল। মার্কিন যুক্তরাষ্ট্রের শুরুরদিকের পারমাণবিক অস্ত্রের নকশা প্রণয়নে 'ফ্যাট ম্যান' মডেল অনুসরণে নির্মাণ করা হয়েছে। ১৬ জুলাই নিউ মেক্সিকোর অ্যালামোগোর্দো এয়ার ফিল্ডে পরীক্ষামূলকভাবে বিস্ফোরণের এক মাসের মধ্যে এটি তৈরী করা হয়। খুব সম্ভবতঃ ব্রিটিশ প্রধানমন্ত্রী উইনস্টন চার্চিলের নামানুসারে আণবিক বোমাটির এরূপ নামকরণ করা হয়েছে। কিন্তু রবার্ট সার্বার স্মৃতি রোমন্থন করে বলেন যে, বোমাটি গোলাকার ও মোটা ছিল যা দ্য মাল্টিজ ফ্যালকন চলচ্চিত্রের সিডনী গ্রীনস্ট্রিট অভিনীত ক্যাস্পার গাটম্যান চরিত্র থেকে উদ্ভূত। বোমা নির্মাণের প্রয়োজনীয় উপকরণাদির অপর্যাপ্ততায় বেশ কয়েকমাস বিলম্ব হয়। এ বিলম্বের ফলে ইউরোপ নিশ্চিত যুদ্ধ থেকে পিছিয়ে যায়। বিকল্প লক্ষ্য হিসেবে ধীরে ধীরে জার্মানি থেকে জাপানের দিকে দৃষ্টি নিবদ্ধ হয়। ৬ আগস্ট জাপানের হিরোশিমায় পারমাণবিক বোমা বিস্ফোরণের পর ককুরা শহরকে লক্ষ্যস্থল করা হয়। কিন্তু আকাশ জুড়ে মেঘ জমে থাকায় বিকল্প লক্ষ্যস্থল হিসেবে নাগাসাকিকে নির্ধারণ করা হয়। বক্সকার নামীয় বি-২৯ বোমারু বিমানের সাহায্যে ফ্যাট ম্যানকে বহন করা হয়। ৩৯৩ডি বোম্ব স্কোয়াড্রনের মেজর চার্লস সুইনে বিমানটির পাইলট ছিলেন। জাপানের স্থানীয় সময় সকাল ১১:০২ ঘটিকায় ১,৬৫০ ফুট উঁচু থেকে বোমাটি নিক্ষেপ করেন। এর ক্ষমতা ছিল ৮৮ টেরাজুল বা ২১ কিলোটন টিএনটি। পার্ল হারবার আক্রমণে ব্যবহৃত টাইপ ৯১ টর্পেডোর নির্মাতা প্রতিষ্ঠান মিতসুবিশি-উরাকামি অস্ত্র কারখানাটি বিস্ফোরণের পর ধ্বংসস্তুপে পরিণত হয়েছিল। আকাশ মেঘে ঢাকা থাকার ফলে সঠিকভাবে লক্ষ্যস্থল নির্ধারণ করা যায়নি। ফলে বোমাটি কেন্দ্রস্থল বিচ্যুত হয় এবং হিরোশিমার তুলনায় কম ক্ষতিগ্রস্ত হয়। আনুমানি ঊনচল্লিশ হাজার লোক ঘটনাস্থলেই নিহত হন। এছাড়াও পঁচিশ হাজার লোক আঘাতপ্রাপ্ত হন। বিস্ফোরণ ও অগ্নিদগ্ধ হয়ে হাজারো লোক পরবর্তীকালে মারা যান। তেজষ্ক্রিয়তার প্রভাবে শত শত লোক আক্রান্ত হয়ে মৃত্যুবরণ করেন। নাগাসাকিতে এ নিহত হবার ঘটনা দ্বিতীয় বিশ্বযুদ্ধে ৩য় সর্বোচ্চ। এর পূর্বে রয়েছে হিরোশিমাRa "1945: Atom bomb hits Nagasaki". Hakim, Joy (1995). A History of Us: War, Peace and all that Jazz. New York: Oxford University Press. আইএসবিএন ০-১৯-৫০৯৫১৪-৬. "1945: Atom bomb hits Nagasaki". BBC News. August 9, 1945. Retrieved May 2, 2010. What was the yield of the Hiroshima bomb? Cook, Haruko & Theadore (1992). Japan at War: An Oral History. New York: The New Press. আইএসবিএন ০-৭৩২২-৫৬০৫-৪. "The Avalon Project : The Atomic Bombings of Hiroshima and Nagasaki"। ২৫ জুন ২০১১ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০১৩।  "The Atomic Bombing of Nagasaki, August 9, 1945"। ২৯ সেপ্টেম্বর ২০০৬ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০১৩।  Health Risks from Exposure to Low Levels of Ionizing Radiation: BEIR VII Phase 2 "Frequently Asked Questions - Radiation Effects Research Foundation"। ২৪ জানুয়ারি ২০১০ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০১৩।  দ্বিতীয় বিশ্বযুদ্ধ জার বোম্বা এডওয়ার্ড টেলার রবার্ট ওপেনহেইমার ক্লজ ফুক্‌স লুইস ওয়াল্টার আলভারেজ পরমাণু অস্ত্র পরীক্ষা হিরোশিমা ও নাগাসাকিতে পারমাণবিক বোমাবর্ষণ
নিউ ইয়র্ক সিটি ডিপার্টমেন্ট অফ এডুকেশন

নিউ ইয়র্ক সিটি ডিপার্টমেন্ট অফ এডুকেশন (New York City Department of Education) নিউ ইয়র্ক শহরের শিক্ষা পরিচালন সমিতি-র নাম। এই এডুকেশন সিস্টেম আমেরিকা যুক্তরাষ্ট্র-র সর্ববৃহৎ এডুকেশন সিস্টেম যেখানে ১১ লক্ষ ছাত্রছাত্রী পড়াশোনা করে। এই শিক্ষা পরিচালন সমিতি নিউ ইয়র্ক] সিটি স্কুল চান্সেলর দ্বারা পরিচালিত হয়। ডেট্রয়েট পাবলিক স্কুলস হেমট্রামিক পাবলিক স্কুল্‌স "CONSENSUS ON CITY SCHOOLS: HISTORY; Growing Outrage Leads Back to Centralized Leadership"। দ্য নিউ ইয়র্ক টাইমস। সংগ্রহের তারিখ ১৬ জানুয়ারি ২০১৩।  Goodnough, Abby (২৪ সেপ্টেম্বর ২০০২)। "A New Sort of School Board, Bland and Calm"। দ্য নিউ ইয়র্ক টাইমস। পৃষ্ঠা 1।  উইকিমিডিয়া কমন্সে নিউ ইয়র্ক সিটি ডিপার্টমেন্ট অফ এডুকেশন সংক্রান্ত মিডিয়া রয়েছে। নিউ ইয়র্ক সিটি ডিপার্টমেন্ট অফ এডুকেশন (বাংলা) নিউ ইয়র্ক সিটি ডিপার্টমেন্ট অফ এডুকেশন (ইংরেজি) NYCDOE Office of School Support Services (ইংরেজি)